**VEGAs program for april i Ideal Bar Lie byder på spændende nye acts fra ind- og udland.**

*VEGAs Ideal Bar Live er igen april stedet du skal hold øje med, hvis du vil have fingeren på pulsen i forhold til hvad der rør sig i undergrunden både i ud- og indland. Genremæssigt spænder programmet fra canadisk country og folk, til belgisk electropop, henover danske singer/songwriters og producerkollektiver. Kort sagt, alt hvad hjertet begærer hvis du interesserer dig for koncerter og ny musik.*

**Harmonisk folk/rock med en snert af country.
​​**Det canadiske folk/rock-trio [​The Once](https://www.facebook.com/TheOnceBand) er kendt for deres harmoniske, akustiske lyd, der har taget hjemlandet Canada med storm. Nu er de klar til at erobre det danske publikum med deres charmerende folklyd, når de gæster Ideal Bar til april. Gruppen er aktuelle med et helt nyt nummer, idet de for nylig udsendte fornylig deres seneste single "[We Are All Running](https://www.youtube.com/watch?v=ayWshAwxCR8)".  ​
​
The Once d. 13. april i Ideal Bar Live -[​ Læs mere](http://idealbar.vega.dk/arrangementer/the-once-15583.html)og [​køb billetter](http://www.billetnet.dk/event/the-once-can-Billetter/387497).

**Erfaren singer/songwriter klar til at synge på dansk.
​**I stemningsmættet medrivende musikalitet og begavet beretning tager [​Marie Frank](https://www.facebook.com/mariefrank.dk?fref=ts) publikum med ad de veje, hvor sangene synges for at historierne kan leve.  Marie Frank er i fuld gang med at lægge sidste hånd på sit sjette album, *Kontinua,*der skulle være klar i foråret 2015. Det er første gang, hun skriver på dansk, og det er en proces, der har har spændende, men også længe undervejs. Få en smagsprøve på *Kontinua*med den nye animerede video [​her](https://www.youtube.com/watch?v=LL4Wo6ESatg).
​
​Marie frank d. 15. april i Ideal Bar Live - [​Læs mere](http://idealbar.vega.dk/arrangementer/marie-frank-16429.html) og [​køb billetter.](http://www.billetnet.dk/event/marie-frank-dk-billetter/390885)

**Vidtfavnende og alsidig klubmusik fra dansk producerkollektiv.**
[​Okay Funky](https://www.facebook.com/OKAYFUNKY?fref=ts)er et DJ- og producerkollektiv fra København, bestående af BIZ, Linus-E, Tresselt og OK Preston. De har rødder i den københavnske undergrund, og stilen er udogmatisk klubmusik med inspiration fra bas- og dansemusik fra hele verden, heriblandt genrer som dancehall og azonto fra Ghana. Lyt til Okay Funky på [Soundcloud](https://soundcloud.com/okayfunky).
​
​Okay Funky d. 23. april i Ideal Bar Live - [​Læs mere](http://idealbar.vega.dk/arrangementer/okay-funky-17246.html) og [​køb billetter](http://www.billetnet.dk/event/VEI2304X?language=da-dk&camefrom=vegadk&brand=dk_vega).
​
​**Varm og ærlig R&B-talent vender tilbage til VEGA.
​**ANYA, som netop er blevet offentliggjort til årets Roskilde Festival, har amerikansk R&B og hiphop i blodet, men skandinavisk eftertænksomhed på hjernen. Hvis du tænker, at du er stødt på navnet ANYA ,er det ikke underligt, for 2014 var året, hvor den unge sangerinde for alvor kom på folks læber. Det startede med en plads på upcoming-scenen med ’Nye Toner’ på Bremen Teateret 2014, hvor landets etablerede musikere, heriblandt Linkoban, pegede på ANYA som "one to watch". ANYA var desuden at finde på scenen til årets udgave VEGAs Udvalgte, hvor hun høstede 5 stjerner i [GAFFA](http://gaffa.dk/anmeldelse/91872) for sin optræden.

ANYA d. 29 april i Ideal Bar Live - [Læs mere](http://idealbar.vega.dk/arrangementer/anya-17290.html) og [køb billetter](http://www.billetnet.dk/event/VEI2904X?language=da-dk&camefrom=vegadk&brand=dk_vega)

Ovennævnte koncerter er blot et lille udpluk af de koncerter der kan opleves i Ideal Bar Live i april. Aprils program: *Karin Park (4/4), Darkness Falls (10/4), The Once (13/4), Marie Frank (15/4), Denai Moore (17/4), Wangel (18/4), Okay Funky (23/4), Joy Wellboy (28/4), ANYA (29/4)*

*​***Fakta om Ideal Bar Live:**
Ideal Bar, Enghavevej 40, 1674 Kbh. V
​Forsalg via VEGAs hjemmeside og Billetnet.

[​Læs mere om koncerterne og køb billetter her](http://idealbar.vega.dk/).